Lav et referat af nedenstående tekst:

Tekst:
To 21-årige mænd er varetægtsfængslet frem til 5. oktober, efter de deltog i et slagsmål med knivstikkeri søndag lidt før klokken 05. Det fortæller anklager Morten Sønderby. To biler standsede i det sydgående spor på motorvejen syd for Svenstrup, hvorefter to grupper af mænd indledte et voldsomt skænderi, der udviklede sig til slagsmål. En mand blev såret i en arm og en skulder af knivstik, inden de to 21-årige mænd flygtede fra stedet i bil. Politiet kunne kort tid efter anholde de to flygtende mænd på motorvejen ved Hobro, fortæller efterforskningsleder Mikkel Brügmann fra Nordjyllands Politi. Der endnu ikke klarhed over, hvad der førte til slagsmålet på motorvejen. Grov vold De to varetægtsfængslede er sigtet efter Straffelovens paragraf om grov vold, §245. De erklærede sig begge uskyldige. Manden, der blev ramt af knivstik, har ikke været i livsfare, men han er indlagt på grund af sine skader.

Referat:
Et skænderi på motorvejen mellem passagerer i to biler førte søndag morgen til slagsmål og knivstikkeri, hvor en mand blev såret i en arm og en skulder. To mænd er sigtet for grov vold.